Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: szóló 1997. évi LXXVIII. törvény 47. § (2) d) pontja szerint ugyanis az építésügyi hatóságnak el kell rendelnie az épület
Paragraph Index: 1448

szóló 1997. évi LXXVIII. törvény 47. § (2) d) pontja szerint ugyanis az építésügyi hatóságnak el kell rendelnie az épület helyreállítását vagy lebontását, ha annak állapota az állékonyságot, az életet és egészséget, a köz- és vagyonbiztonságot veszélyezteti. Ugyancsak e jogszabály 51. § (1) bekezdése kimondja, hogy az építésügyi hatóságnak az általa elrendelt munkálatok elvégzésére az ingatlan tulajdonosát kell kötelezni. Összegzésképpen tehát elmondható, hogy egy önkormányzat igen széles eszköztárral rendelkezik arra, hogy „a számára útban lévõ”, de önerõvel nem rendelkezõ szegény emberek által lakott épületektõl megszabaduljon. A konkrét esethez visszatérve, végezetül meg kell említeni, hogy az atomerõmû környékén – az ügy kivizsgálása során hozzánk eljuttatott, azonban még nem ellenõrzött információk szerint – további olyan tanyák is léteznek, amelyek jóval a reaktor elkészülte elõtt épültek és amelyekben „telepszerû körülmények között” laknak emberek. A tanyák egy része az atomerõmû ún. „biztonsági övezetében”, az erõmûtõl számított 3 km-es körzeten belül helyezkedik el. A lakók egészségének védelme érdekében szükségesnek tartjuk annak vizsgálatát, hogy a biztonsági övezetben található lakóépületek alkalmasak-e huzamosabb emberi tartózkodásra. Tekintettel arra, hogy az országgyûlési biztos vizsgálati jogosultságai e vonatkozásban behatároltak, komplex vizsgálat tartására az illetékes állami hatóságokat kérjük fel. VI. Intézkedések, ajánlások, kezdeményezések I. Az építésügyi hatóság eljárásával összefüggésben feltárt visszásság orvoslása érdekében az Obtv. 21. §-a alapján azzal a k e z d e m é n y e z é s s e l fordulok Paks Város Önkormányzata jegyzõjéhez, az elsõfokú építésügyi hatósági jogkör gyakorlójához hogy

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes